als_Latn dik_Latn sag_Latn
Përfaqësuesit e autorizuar të fondit holandez “Nedfact”, të cilët shprehen gatishmëri që në kepin Suka të ndërtojnë hotelin “Servantes”, kanë thënë për Portalin Ul-info se presin që të miratohet aneksi i kontratës me Ndërmarrjen publike për menaxhimin e të mirave detare në mënyrë që të blejnë kompaninë “Star of Montenegro”.
Kjo kompani në vitin 1999 ka nënshkruar kontratën me Të mirat detare me të cilën ka të drejtë përdorimi të kësaj hapësire në 30 vitet e ardhshme me qëllim shfrytëzimin e saj sipas asaj çfarë është percaktuar me plane urbanistike.
Me aneksin e kontratës të gjitha të drejtat e “Star of Montengro” në hapësirën e Sukës do ti kalonin Nedfact-it.
Nga ky fond holandez shtojnë se i qëndrojnë asaj se çfarë planifikuan në “hartën e rrugës” e cila iu prezantua Qeverisë së Malit të Zi dhe komunës së Ulqinit, e në të cilën thuhet se në fund të verës duhet të fillojë ndërtimi i hotelit ekskluziv.
als_Latn als_Latn als_Latn als_Latn